open-index/open-wikipedia-markdown huggingface dataset:
Clamp

je ženska skupina japanskih manga umjetnica koja je stvorena 1987. Mnoge njihove mange su adaptirane u hvaljene anime serije. Clamp se sastoji od voditeljice Nanase Ohkawa koja određuje većinu radnji i scenarija za sva njihova dijela i adaptacije. Uz nju, tu su i tri članice čije uloge ovise od mange do mange: Mokona, Tsubaki Nekoi i Satsuki Igarashi. Gotovo 100 milijuna Clampovih *[[tankōbon]]* kopija je prodano diljem svijeta do 2007.

Clamp je isprva imao jedanaest članova sredinom 1980-ih. Do trenutka kada su debitirali sa mangom *[[RG Veda]]* 1989., ostalo ih je samo sedam. 1993., još tri članova je otišlo, čime se broj zaustavio na četvero članica koji su konsolidirali svoj status. Njihove najpoznatije mange su *[[X (anime)|X]]*, *[[Angelic Layer]]* i *[[Cardcaptor Sakura]]*. 2006., članice su odlučile promijeniti imena; Ohkawa je kasnije vratila svoje ime sa Ageha Ohkawa natrag na Nanase Ohkawa, dok su ostale tri članice zadržale svoja nova imena.

## Ostvarenja

## Izvori

## Vanjske veze
* ''Clamp'' na Anime News Network
* Intervju 2006.
* Četiri majke mangi stječu američke obožavatelje New York Times
Erdoğan Atalay

**Erdoğan Atalay** (Hannover, 22. rujna 1966.), njemački glumac turskog porijekla.

Karijeru je započeo glumeći manju ulogu u predstavi "Aladin i čarobna svjetiljka " na nacionalnom kazalištu u Hannoveru. Hrvatskoj javnosti najpoznatiji po ulozi policijskog inspektora Semira Gerkhana u njemačkoj tv-seriji Cobra 11 - Specijalci s autoputa.

Oženjen je glumicom Anne Marie Pollmann s kojom ima kćer.

## Filmografija

* 1990. Musik groschenweise
* 1994. Doppelter Einsatz 
* 1994. Die Wache 
* 1996. Alarm für Cobra 11 - Die Autobahnpolizei
* 1997. Sperling und der falsche Freund
* 1998. Der Clown 
* 2000. Maximum Speed
* 2006. Hammer und Hart

## Vanjske veze

* Kobra 11 na RTL televiziji
Max Linder

**Gabriel-Maximilien Leuvielle** (16. decembar 188331. oktobar 1925), poznatiji pod umjetničkim imenom **Max Linder** bio je francuski glumac i komičar koji je postao slavan tumačeći lik bonvivana "Maxa" u ranim filmskim komedijama 1900-ih i 1910-ih. Zahvaljujući tome što u doba nijemog filma nisu postojale jezične barijere, Linderov stil vizualne komedije, koji je kasnije usavršio i kao scenarist, režiser i producent, ga je učinio prvom međunarodnom filmskom zvijezdom. Linder je značajno uticao na Charlesa Chaplina sa kojim se sprijateljio tokom kratkog boravka u Hollywoodu. Na njegovu karijeru je, pak, značajno uticalo izbijanje prvog svjetskog rata, a još više depresija zbog koje je zajedno sa suprugom izvršio samoubistvo. Max Linder je nakon smrti brzo zasjednjen Chaplinom i dugo vremena je bio gotovo zaboravljen, da bi mu tek kasniji filmski historičari priznali uticaj na razvoj medija.

## Reference

## Vanjske veze
* 
* Max Linder at Golden Silents
* Photographs and literature
* Institut Max Linder
1914. na filmu

Godine 1914. je na razvoj filmske djelatnosti u svijetu izuzetno snažno djelovalo izbijanje prvog svjetskog rata. Ostvarenjima francuske kinematografije, koja su dotle dominirala Evropom, postala su zapriječena tržišta Centralnih Sila, što je stvorilo poticaj, odnosno uvjete da se sljedećeih godina brzo razviju njemačka, austrijska, češka i mađarska kinematografija. Neutralnu poziciju matičnih država su, pak, iskoristile danska kinematografija, te u još većoj mjeri američka kinematografija.

## Događaji
* 7. februar - U SAD premijerno prikazan *[[Kid Auto Races in Venice]]*, prvi film Charlesa Chaplina u kome se pojavljuje lik Charlota.
* 10. februar - U SAD održana premijera filma *[[Hearts Adrift]]*, prvog na čijem je plakatu ime zvijezde - Mary Pickford - postavljeno iznad naslova.
* 18. april - U Italiji premijerno prikazan *[[Cabiria]]*, prvi epski film.
* 8. maj - Osnovana kompanija Paramount Pictures.

## Filmovi
* *[[The Perils of Pauline]]*
* *[[Cabiria]]*
* *[[Ana Karenjina (film, 1914)|Ana Karenjina]]*
* *[[Ayastefanos'taki Rus Abidesinin Yıkılışı]]*
* *[[Gertie the Dinosaur]]*
* *[[The Life of General Villa]]*
* *[[Tillie's Punctured Romance]]*

## Debiji
* Theda Bara
* Ethel Barrymore
* John Barrymore
* Charlie Chaplin
* Oliver Hardy
* William S. Hart
* Sessue Hayakawa
* Emil Jannings
* Musidora
* Pola Negri
* Gloria Swanson
* Rudolph Valentino

## Rođenja

## Smrti

## Reference

## Vanjske veze
* 1914  na Internet Movie Database
Victorin Jasset

**Victorin-Hippolyte Jasset** (30. mart 1862 - 22. jun 1913) bio je francuski scenarist i filmski režiser, koji se smatra jednim od pionira francuske kinematoggrafije. Tokom svoje relativno kratke karijere je snimio veliki broj filmova, od kojih je najveći dio danas izgubljen. Najpoznatiji je po detektivskim filmovima, odnosno ranim filmski serijalima.

## Izabrana filmografija
* *[[Esmeralda (1905 film)|La Esméralda]]* (1905)
* *La Vie du Christ* (1906)
* *[[Nick Carter, le roi des détectives]]* (1908) (6 epizoda)
* *Riffle Bill, le roi de la prairie* (1908) (5 epizoda)
* *Nouveaux exploits de Nick Carter* (1909)
* *La Fleur empoisonnée* (1909)
* *Journée de grève* (1909)
* *Docteur Phantom* (1909) (6 epizoda)
* *Le Capitaine Fracasse* (1909)
* *Hérodiade* (1910)
* *Zigomar* (1911)
* *Au pays des ténèbres* (1912)
* *Le Cerceuil de verre* (1912)
* *Zigomar contre Nick Carter* (1912)
* *Les Batailles de la vie* (1912)
* *Tom Butler* (1912)
* *Zigomar peau d'anguille* (1913)
* *Balaoo* (1913)
* *Protéa* (1913)

## Izvori

## Vanjske veze
*
Stellan Rye

**Stellan Rye** (Randers, 4. jul 1880 – Francuska, 14. novembar 1914) bio je njemački filmski režiser rodom iz Danske koji je djelovao početkom 20. vijeka. Njegovo najpoznatije djelo je *[[Der Student von Prag (film, 1913)|Praški student]]* iz 1913. koji se smatra prvim cjelovečernjim horor filmom. Nakon izbijanja prvog svjetskog rata se priključio Reichsheeru (njemačkoj carskoj vojsci) i poslan je na Zapadni front. Tamo je zarobljen i nekoliko mjeseci kasnije je umro kao ratni zarobljenik.

## Vanjske veze
* Biography from the German Film association
*
Nick Carter, le roi des détectives

***Nick Carter, le roi des détectives*** () je francuska serija od šest kratkih crno-bijelih nijemih kriminalističkih filmova snimljenih 1908. u režiji Victorina Jasseta, poznata kao prvi serijal u historiji filma. Temeljila se na seriji pulp romana o detektivu Nicku Carteru, a naslovni lik je tumačio Pierre Bresol. Iako su zapleti epizoda bili nevezani, producent je stvarao zanimanje među publikom distribuirajući ih u razmacima od dva tjedna. Film je doživio veliki uspjeh, te je potakao ne samo snimanje novih filmova o Nicku Carteru, nego i mnogo poznatije kriminalističke filmske serijale kao što su *[[Fantômas (filmska serija)|Fantomas]]* i *[[Les Vampires]]*.

## Literatura
* Richard Abel. *The Ciné Goes to Town: French Cinema 1896-1914*. (Berkeley CA: University of California Press, 1998) pp.&nbsp;195–198.

## Izvori

## Vanjske veze
*
NK Krško

**Nogometni klub Krško** je slovenski nogometni klub iz Krškog, koji od 2019. igra u drugoj slovenskoj ligi.

## Bivši igrači

*  Adnan Zildžović
*  Dalibor Bojović
*  Mariusz-Adam Soska
*  Piotr Kaminski
*  Marko Lukačić
*  Edin Junuzović
*  Darko Andrejaš
*  Marjan Jazbec
*  Slavko Budna
*  Peter Plut
*  Andrej Molan
*  Dražen Radej
*  Albert Kresnik
*  Boris Glas
*  Miroslav Molan
*  Vinko Molan
*  Frenk Rožman
*  Bojan Štojs
*  Robert Nečemer
*  Rimsko Plankar
*  Martin Petrič
*  Slavko Stritar
*  Šefik Našić
*  Aleš Vajdič
*  Iztok Kapušin
*  Antoni Brdik
*  Boštjan Zlobko
*  Sašo Rabič
*  Roka Zorko
*  Simon Pirc
*  Damir Panič
*  Levin Oparenovič
*  Sašo Fornezzi
*  Dejan Kelhar
*  Robert Berić
*  Dejan Rusič
*  Andrej Pečnik
*  Dejan Djermanović
*  Darko Karapetrovič
*  Uroš Umek
*  Matej Šekoranja
*  Jaka Ihbeisheh
*  Albin Vezirovič
*  Almedin Muharemovič
*  Denis Bogolin
*  Dejan Mitrovič
*  Senad Jahić
*  Josip Špelić
*  Denis Mešanovič
*  Marko Mitič
*  Zoran Omerzu
*  Mirsad Mujakič
*  Alojz Mlakar
*  Uroš Šetinc
*  Dejan Lazič
*  Sebastjan Bovha
*  Robert Meze
*  Boris Černoga
*  Gašper Jarc
*  Ermin Draganovič
*  David Moškon
*  Bujar Idrizi
*  Marko Radeljak
*  Bojan Rodman
*  Mitja Drame
*  Roka Zagorc

## Vanjske veze

* Službene stranice 
* NK Krško na Soccerwayu
* NK Krško na Transfermarktu
Nikola Poplašen

**Nikola Poplašen** (Sombor, 1951) je profesor prava i bivši srpski političar. Nikola Poplašen je bio Predsjednik Republike Srpske u periodu 4. novembar 1998 – 6. mart 1999. Bio je prvi predsjednik Srpske radikalne stranke Republike Srpske.

## Život
Za predsjednika Republike Srpske je izabran 12. i 13. septembra 1998, a na dužnost je stupio 4. novembra 1998. Sa funkcije predsjednika Republike Srpske smijenjen je 6. marta 1999. odlukom Visokog predstavnika u BiH Karlosa Vestendorpa jer nije dozvolio imenovanje Milorada Dodika na mjesto predsednika Vlade Republike Srpske.

Radi kao profesor na Pravnom fakultetu u Banjaluci. Nikola Poplašen je član Senata Republike Srpske.

## Priznanja
* Orden Republike Srpske (2012)

## Reference

## Vanjske veze
* Predsednik Republike Srpske  
* Vlada Republike Srpske
Mirko Šarović

**Mirko Šarović** (Rogatica, FNRJ, 16. septembar 1956) je srpski političar i bivši predsednik Republike Srpske (1999—2002).

## Život
Kao predsednik Republike Srpske je 5. marta 2001. godine u Banjaluci zajedno sa predsednikom Savezne Republike Jugoslavije Vojislavom Koštunicom potpisao Sporazum o specijalnim paralelnim vezama SRJ i Republike Srpske. Skupština Savezne Republike Jugoslavije je ratifikovala Sporazum o specijalnim paralelnim vezama SRJ i Republike Srpske 10. maja 2001. godine.

Obavljao je i funkciju člana Predsjedništva Bosne i Hercegovine na koju je dao ostavku. Drugog aprila 2003. godine optužen je za organizovanje ilegalnog izvoza oružja u Irak.

## Priznanja
* Orden Republike Srpske (2012)

## Reference

## Povezano
* Vlada Republike Srpske
* Predsednik Republike Srpske
* Ustav Republike Srpske
* Narodna skupština Republike Srpske
* Predsednik Vlade Republike Srpske

## Vanjske veze
* Predsednik Republike Srpske  
* Vlada Republike Srpske  
* Radio-televizija Republike Srpske: Šarović: Srpska je genaracijski projekat, 3. 1. 2012.
Masovno ubistvo u Velikoj Ivanči

**Masovno ubistvo** ili **Masakr u Velikoj Ivanči** se dogodilo ujutro 9. aprila u selu Velika Ivanča u opštini opštini Mladenovac u Srbiji kada je hicima iz pištolja ubijeno 13 ljudi. Lice koje se sumnjiči kao počinitelj je 60-godišnji Ljubiša Bogdanović, veteran rata u Hrvatskoj. Prema navodima srpskih i drugih medija, on je prvo u svojoj kući ubio svoju 83-godišnju majku Dobrilu i svog 42-godišnjeg sina Branka; potom je provalio u susednu kuću porodice Despotović gde je pobio svih pet članova, uključujući 2-godišnjeg Davida; zatim je ubio po dvoje članova porodica Jelasić, Mijailović i Stekić. Lančano ubistvo, koje je trajalo oko pola sata, završilo je dolaskom policije i pokušajem počinitelja da izvrši samoubistvo hicem u glavu. Na licu mesta je ubijeno 12 ljudi, a jedna od žrtava je kasnije umrla u bolnici u Beogradu. Sam Bogdanović je umro 11. aprila 2013 godine.

Vlada Srbije je na izvanrednoj sednici odlučila da 10. april bude dan nacionalne žalost u Srbiji.

## Počinitelj

Ljubiša Bogdanović, koji se smatra počiniteljem, je rođen 1953. u Velikoj Ivanči. Srpski mediji su pisali kako mu je u detinjstvu otac izvršio samoubistvo, te da su on i njegov brat Radmilo bili vaspitani od deda Obrada koji ih je tukao svaki put kada bi počinili neku grešku. Bogdanović je zajedno sa sinom Brankom radio u fabrici za preradu drva u slovenačkom vlasništvu, gde su oboje 2012. dobili otkaz. Bogdanović je za vreme rata u Hrvatskoj 1991. služio četiri i po meseca na slavonskom ratištu. Od 1981. je imao dozvolu za nošenje vatrenog oružja.

Motivi zločina su predmet spekulacija. Komšije su Bogdanovića opisivali kao "mirnog", ali su se pojavili napisi o tome da je zlostavljao porodicu, kao i da se sa sinom posvađao zbog toga što nije odobravao njegovu vezu sa izvesnom devojkom. Drugi navode istoriju duševnih bolesti u porodici Bogdanovićevih, pa se navode njegov rođak i stric, od kojih je potonji umro u duševnoj bolnici.

## Povezano
* Ubistva u Jabukovcu

## Izvori
Dragan Čavić

**Dragan Čavić** (Zenica, FNRJ, 10. mart 1958) je bivši predsednik Republike Srpske (od novembra 2002. do novembra 2006). Bio je potpredsednik Republike Srpske od 2000. do 2002. godine. Dragan Čavić je bio i član Senata Republike Srpske od 1996. do 2011. godine.

## Mladost
Osnovnu i srednju školu je završio u Banjoj Luci, a diplomirao na Ekonomskom fakultetu u Banjoj Luci 1980. godine. Radio je kao ekonomista, finansijski menadžer i komercijalni direktor u nekoliko državnih i privatnih firmi. Čavić je oženjen i ima sina i kćerku.

## Politička karijera
Čavić je bivši član Srpske demokratske stranke, obavljao je dužnost predsednika te stranke – do 2006. godine, a ranije i zamenika predsednika predsedništva stranke od juna 1998. do marta 2002. godine. Na unutarstranačkim izborima 2002. godine izabran je za zamenika predsednika stranke.

Godine 1998. izabran je za poslanika u Narodnoj skupštini Republike Srpske, ali ga je sa te dužnosti uklonio tadašnji visoki predstavnik Karlos Vestendorp zbog, kako je obrazloženo, opstrukcije sprovođenja Dejtonskog mirovnog sporazuma. Uklanjanje sa dužnosti podrazumevalo je zabranu političkog delovanja, no tu je odluku 1999. poništio Vestendorpov naslednik, Volfgang Petrič.

Dragan Čavić postao je predsednik Republike Srpske 28. novembra 2002. nakon opštinskih izbora u Bosni i Hercegovini u oktobru, zamenivši tako bivšeg predsednika Mirka Šarovića. Čavić je dobio 35,9 % glasova, dok je njegov najuspešniji protivkandidat, Milan Jelić, osvojio 22,1%. Odziv birača iznosio je 53,9%.

Na opštim izborima u Bosne i Hercegovine 2006. godine, Dragan Čavić je izgubio u trci za predsednika Republike Srpske od protivkandidata Milana Jelića (SNSD). Ubrzo nakon toga je okrivljen za izborni poraz i podneo ostavku na mesto predsednika SDS-a. Nakon ostavke bivše kolege su ga izbacile iz svih odbora SDS-a kako on ne bi imao priliku da se vrati na političku scenu. U SDS-u je tada došlo do konflikta između navodno dvije struje: Čavićeve reformističke struje i konzervativne struje iza koje stoji Dragan Kalinić, bivši predsednik SDS-a.

Dana 11. decembra 2008. godine Dragan Čavić je na konferenciji za štampu objavio da se povlači iz SDS-a i da će osnovati novu stranku, kojoj će se, moguće, pridružiti poslanici u Narodnoj skupštini Republike Srpske Vojislav Gligić i Branislav Škobo, koji su dan ranije izjavili da se povlače iz Srpske demokratske stranke i da će delovati kao nezavisni poslanici. Dragan Čavić je 15. januara 2009. u Banjoj Luci registrovao Demokratsku partiju, čiji su suosnivači Momčilo Novaković, Vojislav Gligić, Branislav Škobo i Đorđe Milićević.

## Priznanja
* Orden Republike Srpske (2012)

## Reference

## Povezano
* Predsednik Republike Srpske
* Demokratska partija (Republika Srpska)

## Vanjske veze

* Internet stranica Demokratske partije RS 
* Blog Dragana Čavića
Srpska radikalna stranka Republike Srpske

:*Ne treba mešati sa [[Srpska radikalna stranka|Srpskom radikalnom strankom]].*

**Srpska radikalna stranka Republike Srpske** (SRS RS) je politička partija sa sjedištem u Republici Srpskoj. Njen predsednik je Milanko Mihajlica.

Prvi predsednik SRS RS je bio Nikola Poplašen, a stranka je osnovana 12. februara 1992. godine u Banjoj Luci. Stranka je potekla od regionalnog odbora SRS za Republiku Srpsku. Godine 2004. razišla se sa istoimenom strankom Vojislava Šešelja u Srbiji i nastavila samostalno djelovanje u RS. Ova politička partija je najveći uspjeh ostvarila u ljeto 1993. godine kada je iza SDS-a bila druga stranka po popularnosti u Republici Srpskoj. Srpska radikalna stranka Republike Srpske po svom programu je nacionalna, patriotska i demokratska stranka desnog centra. Njen program je posvećen cjelokupnom srpskom narodu sa naglaskom na Republiku Srpsku.

## Povezano
* Milanko Mihajlica
* Nikola Poplašen
* Srpska radikalna stranka
* Srpska napredna stranka

## Reference

## Izvori
* Srpska radikalna stranka Republike Srpske  
* Srpska radikalna stranka Republike Srpske: Programska orijentacija političkog djelovanja Srpske radikalne stranke Republike Srpske
Predsjednik Federacije Bosne i Hercegovine

**Predsjednik Federacije Bosne i Hercegovine** služi kao poglavar Federacije Bosne i Hercegovine, jednog od dva entiteta Bosne i Hercegovine.

Ured je osnovan 31. svibnja 1994., a prvi predsjednik bio je Krešimir Zubak. Trenutačni predsjednik FBiH, od 28. veljače 2023. je Lidija Bradara.

## Popis predsjednika

## Povezano
* Gradonačelnik Brčko distrikta BiH
* Predsjednik Republike Srpske
Krešimir Zubak

**Krešimir Zubak** (25. siječnja 1947.), bosanskohercegovački političar.

## Biografija
Krešimir Zubak rodio se je u Doboju 25. siječnja 1947. Diplomirao je pravo. U bivšoj Jugoslaviji radi kao sudac u Doboju. Ondje postaje predsjednik okružnog suda, najmlađi u bivšoj Jugoslaviji. Pred rat biva poslan u Ministarstvo pravosuđa BiH.

Početkom rata se vraća u Doboj. 1992. sudjeluje kao vojnik HVO u obrani Usore. 
Godine 1993. biva ranjen u neuspjeloj vojnoj operaciji oslobađanja Doboja i zauzimanja strateški važnog Putnikovog brda. Nakon operacije u Tešnju biva premješten na oporavak u Hercegovinu.

Priključuje se HDZ-u BiH. Nakon što je Mate Boban krajem 1993. smijenjen sa položaja, Zubak postaje predsjednik predsjedničkog vijeća Hrvatske Republike Herceg Bosne. Angažira se na uspostavljanju mira između HVO-a i ABiH u veljači 1994. i stvaranju Federacije BiH. Nakon toga je prvi predsjednik Federacije BiH i član Predsjedništva BiH.

Godine 1995. odbija kao predstavnik bosanskohecegovačkih Hrvata potpisati Daytonski sporazum (umjesto njega to je učinio Jadranko Prlić), ali stavlja svoj potpis na njega u Elizejskoj palači u Parizu, 14. prosinca 1995., kada je ovaj Sporazum službeno potpisan. Tada odstupa od svih političkih funkcija.

Na izborima održanim 1996. godine izabran je kao predstavnik hrvatskog naroda za člana Predsjedništva BiH s 90% glasova Hrvata.

Godine 1998. izlazi iz HDZ BiH i osniva novu političku stranku, Nova hrvatska inicijativa (NHI). Razlozi razilaženja je težnja hercegovačkih Hrvata, koji su u HDZ-u BiH u premoći, da se stvori treći hrvatski entitet na teritoriju Hercegovine i zanemari položaj Hrvata u Posavini i Srednjoj Bosni.

Oženjen je i ima dva sina, također pravnici.

## Reference
Fidesz

**Fidesz – Mađarski građanski savez** () je najveća nacional konzervativna politička stranka u Mađarskoj. Osnovana je 1988. godine.

Na parlamentarnim izborima 2010, Fidesz je u koaliciji sa demohrišćanskom narodnom strankom osvojio 52% glasova i dvotrećinsku većinu u parlamentu. 

Nakon dolaska na vlast, koalicija predvođena Fideszom izglasala je novi Ustav Mađarske koji je izazvao velike kontroverze.

Fidesz je član Evropske narodne partije.

## Izvori
Vladimir Šoljić

**Vladimir Šoljić** (19. listopada 1943.) je bosanskohercegovački političar.

## Biografija
Vladimir Šoljić rođen je 19. listopada 1943.

U ratnim danima je bio ministar energetike, industrije i rudarstva, a potom i obrane Hrvatske Republike Herceg-Bosne.

Poslije je, odlukom Parlamenta FBiH, postao predsjednik Federacije Bosne i Hercegovine. Tu dužnost vršio je od 18. ožujka 1997. do 29. prosinca 1997. godine. On i njegov zamjenik Ejup Ganić imali su malo utjecaja u stvaranju politike FBiH i bili su pod pritiskom Međunarodne zajednice, Ureda visokog predstavnika i pod pritiscima bošnjačkog i hrvatskog člana Predsjedništva BiH.

Na utemeljiteljskom saboru 24. svibnja 1997. godine izabran je za predsjednika Glavnog vijeća Hrvatske zajednice Herceg-Bosne, udruženja koje nema državotvorne ingerencije i čiji je cilj povezati sve Hrvate u BiH, definirati strateške smjerove nacionalnog, kulturnog i gospodarskog razvitka.

Predsjednik Hrvatske zajednice Herceg-Bosne je ostao i nakon njenog 3. sabora, koji je održan 17. travnja 2010. godine.Na tom saboru, Vladimir Šoljić je proglašen jednim od nekoliko članova Glavnog vijeća Hrvatske zajednice Herceg-Bosne.

## Povezano
* Hrvatska Republika Herceg-Bosna
* Federacija Bosne i Hercegovine
* Hrvatska zajednica Herceg-Bosna (udruženje)

## Izvori
Ivo Andrić-Lužanski

**Ivo Andrić Lužanski** (Lug kraj Živinica, 1956 - ) je bosanskohercegovački političar hrvatske nacionalnosti i član HDZ BiH. U dva navrata je služio kao predsjednik FBiH. Godine 2007. je na listi HDZ za dijasporu izabran u Hrvatski sabor.

## Reference
Karlo Filipović

**Karlo Filipović** (Solakovići kod Ilijaša, 10. srpnja 1954.), diplomirani inženjer strojarstva i političar. Predsjednik Federacije Bosne i Hercegovine od 28. veljače 2001. do 1. siječnja 2002. Radio je u struci od 1978. do 1989. godine. Član je SDP BiH.  Obavljao je niz važnih političkih dužnosti.

## Izvori
Nova hrvatska inicijativa

**Nova hrvatska inicijativa** (**NHI**) naziv je za hrvatsku političku stranku u Bosni i Hercegovini.

Njezin osnutak je najavio dotadašnji HDZ BiH-ov član Predsjedništva BiH i predsjednik novoosnovane stranke Krešimir Zubak na konferenciji za novinare u Sarajevu 16. lipnja 1998. "Osnutak nove stranke u potpunosti podupiru i predstavnici međunarodne zajednice, smatrajući taj čin doprinosom jačanju pluralizma i demokracije", rekao je Zubak.
Od 2000. godine do izbora 2002. sudjelovali su u vlasti u Bosni i Hercegovini kao dio koalicije Demokratska alijansa za promjene. Na izborima 2006. za županijske skupštine sudjeluju s HSPBiH-om u Koaliciji za jednakost. Od 2007. dio su nove stranke – HSS-NHI, u koju se spajaju s HSSBiH-om. Odvajanjem HSS-a nakon izbora 2010. NHI opet postaje samostalna stranka.

## Izvori
* http://www.hrt.hr/arhiv/98/06/16/h15_hrv.html
* http://www.index.hr/vijesti/clanak/z-tomcic-na-izbornom-skupu-hss-bih-i-nove-hrvatske-inicijative-u-sarajevu/170843.aspx
* http://www.aimpress.ch/dyn/pubs/archive/data/200101/10123-006-pubs-sar.htm 
* http://www.hercegbosna.org/vijesti/bih/ljilja-is-on-the-road-again-hss-kao-samostalna-stranka-obnavlja-svoj-rad!-2178.html
Safet Halilović

**Safet Halilović** (Orahova, 3. travnja 1951.), bosanskohercegovački političar, predsjednik Federacije Bosne i Hercegovine od 1. siječnja 2002. do 27. siječnja 2003. Doktorirao je 1988. na Fakultetu političkih znanosti u Sarajevu.  U politiku je ušao 1991. kao član Stranke demokratske akcije, ali ju je 1996. napustio i osnovao Stranku za Bosnu i Hercegovinu.

## Izvori
Borjana Krišto

**Borjana Krišto** (Livno, 13. kolovoza 1961.), hrvatska političarka u Bosni i Hercegovini.

## Biografija
Osnovnu i srednju školu završila je u rodnom Livnu. Pravni fakultet je pohađala u Banja Luci, a pravosudni ispit položila u Sarajevu. Obnašala je dužnost ministrice pravosuđa Hercegbosanske županije i predsjednice Federacije Bosne i Hercegovine, od 22. veljače 2007.

Potpredsjednica je Hrvatske demokratske zajednice Bosne i Hercegovine. Kandidirala se je za hrvatskog člana Predsjedništva BiH na izborima 2010., ali je poražena od Željka Komšića (SDPBiH), zahvaljujući glasovima Bošnjaka, iako je dobila najviše glasova Hrvata.
Niko Lozančić

**Niko Lozančić** (Kakanj, 1957.) bosanskohercegovački hrvatski političar. Od 2003. do 2007. bio je predsjednik Federacije Bosne i Hercegovine.

Republika Hrvatska ga tereti da je tri godine nezakonito primao povlaštenu mirovinu, pri čemu je stekao protupravnu materijalnu korist u iznosu od 600.000 kn, te mu prijeti zatvorska kazna. Sudski postupak je u tijeku.

## Izvor

* http://www.jutarnji.hr/parlamentarac-izludio-sutkinju--cim-izade-iz-bih--ide-iza-resetaka/683561/ 

## Vanjske veze

* Životopis na stranici HDZ BiH
Predsjednici Vlade Federacije BiH

**Predsjednik (Premijer)** Vlade Federacije BiH je čelni dužnosnik tog federalnog tijela izvršne vlasti. Ovlasti i dužnosti nositelja narečene funkcije regulirani su Zakonom o Vladi Federacije BiH i odgovarajućim podzakonskim aktima. U donjoj tablici navedeni su obnašatelji premijerske dužnosti od 1994. godine, trajanje mandata i stranačka pripadnost.

## Povezano

* Popis predsjednika Federacije Bosne i Hercegovine
* Popis predsjednika Vlade Republike Srpske
* Popis predsjedatelja Vijeća ministara Bosne i Hercegovine
Izudin Kapetanović

**Izudin Kapetanović** (Tuzla, 1. rujna 1953.), magistar Elektrotehničkog fakulteta Sveučilišta u Sarajevu  i političar. Predsjednik Vlade Federacije Bosne i Hercegovine od 31. siječnja do 18. prosinca 1996. Rektor Sveučilišta u Tuzli od studenog 2000. do veljače 2006..

## Izvori
Edhem Bičakčić

**Edhem Bičakčić** rođen je 17. januara 1952. godine u Sarajevu. Diplomirao je na Elektrotehničkom fakultetu i radio kao istraživać u sektoru za studije i razvoj u Elektroprivredi BiH gdje je svojevremeno obavljao i dužnost generalnog direktora.

Edhem Bičakčić je izabran za predsjednika Bosanskohercegovačke podrinjske narodne stranke, na Trećem redovnom kongresu te stranke.

Svojevremeno premijer vlade Federacije BiH.

## Vanjske veze
* http://www.oslobodjenje.ba/vijesti/bih/edhem-bicakcic-na-celu-stranke
Alija Behmen

**Alija Behmen** (Split, 25. prosinca 1940. – Sarajevo, 1. kolovoza 2018.) bivši je gradonačelnik Sarajeva i član Socijaldemokratske partije Bosne i Hercegovine. Bio je premijer Federacije Bosne i Hercegovine 2001. - 2003. godine.
Diplomirao je, magistrirao i doktorirao ekonomiju na Sveučilištu u Sarajevu. Također je profesor na Sveučilištu u Sarajevu.

## Reference
Nedžad Branković

**Nedžad Branković** (Višegrad, 28. prosinca 1962.), bivši predsjednik Vlade Federacije Bosne i Hercegovine.

Završio je građevinski fakultet u Sarajevu 1987. Do 1992. bio je u IPSI-Institutu za promet u Sarajevu. Od 1993. do 1998. direktor je Željeznica BiH. Od 1998. do 2002. direktor je Energoinvesta.

2007. postaje federalni premijer. 27. svibnja 2009. podnio je neopozivu ostavku zbog brojnih optužbi i umiješanosti u kriminalne afere.

Dobitnik je "Zlatnog ljiljana" Armije Republike Bosne i Hercegovine.
Mustafa Mujezinović

**Mustafa Mujezinović** (Sarajevo, 27. prosinca 1954.), bosanskohercegovački političar, član Stranke demokratske akcije. Predsjednik Vlade Federacije Bosne i Hercegovine od 25. lipnja 2009. do 17. ožujka 2011. Diplomirao je elektrotehniku. Trenutno je veleposlanik BiH u Londonu. 

## Izvori
Nermin Nikšić

**Nermin Nikšić** (Konjic, 27. prosinca 1960.) je bosanskohercegovački političar i trenutni predsjednik Vlade Federacije Bosne i Hercegovine.

## Biografija
Nermin Nikšić rođen je u Konjicu 27. prosinca 1960. Osnovnu školu i gimnaziju završio je u rodnom gradu. Diplomirao je na Mostarskom sveučilištu na Pravnom fakultetu 1986.

Učlanjuje se u Socijaldemokratsku partiju Bosne i Hercegovine 1993. Od 1988. godine zaposlen je u Općini Konjic na poslovima referenta za urbanizam, građevinarstvo i stambeno-komunalne poslove, potom i na mjestu tržišno-ugostiteljskog inspektora. Od 1990. do 1992. godine bio je šef Odjela za inspekcijske poslove.

U vrijeme Rata u Bosni i Hercegovini, od 1992. do 1995. bio je pomoćnik zapovjednika za pravne poslove, a kasnije i moralist u Armiji Republike Bosne i Hercegovine.

Od 1995. do 1998. bio je predsjednik Izvršnog odbora Općine Konjic. Od 1998. do 2000. tajnik za opću upravu, stambeno-komunalne i inspekcijske poslove. Godine 2000. je imenovan za zamjenika načelnika općine Konjic, ali podnosi ostavku nakon što je izabran za zastupnika u Predstavničkom domu Parlamenta Federacije BiH. Od 1994. do 2004. bio je predsjednik konjičkog ogranka stranke. Za zastupnika je biran tri puta zaredom. U mandatu 2002. - 2006. godine je bio dopredsjednik, a kasnije i predsjednik Kluba poslanika SDP-a. Od 2004. do 2007. predsjednik je županijskog ogranka stranke za Hercegovačko-neretvansku županiju. U siječnju 2007. postaje glavni tajnik SDP-a BiH, a u prosincu 2014. izabran je za predsjednika SDP-a. BiH. Godine 2011. postaje predsjednik Vlade FBiH.

## Izvori
* Premijer Federacije BiH. Vlada Federacije Bosne i Hercegovine.
Predsjednik Vlade Republike Srpske

**Predsjednik Vlade Republike Srpske** je imenovano lice koje stoji na čelu Vlade Republike Srpske. On rukovodi radom Vlade i predsjedava njenim sjednicama, predstavlja Republiku Srpsku u zemlji i inostranstvu.

Predsjednik Vlade Republike Srpske je Radovan Višković.

## Način izbora

Budućeg predsjednika Vlade Republike Srpske po Ustavu Republike Srpske predlaže predsjednik Republike Srpske posle konsultacija sa svim poslaničkim grupama u Narodnoj skupštini. Predsjednika Vlade Republike Srpske zatim bira skupštinska većina Narodne skupštine Republike Srpske.

Prije izbora na to mjesto, Narodnoj skupštini Republike Srpske izlaže ekspoze u kome navodi realne ciljeve Vlade Republike Srpske.

## Spisak predsjednika Vlade

## Povezano
* Vlada Republike Srpske

## Vanjske veze
* Službena stranica Vlade Republike Srpske 
* Vlada Republike Srpske: Predsjednik Vlade Republike Srpske
* Radio televizija Republike Srpske: Republika Srpska dobila novu Vladu 29. decembar 2010.
Serra de Tramuntana

**Serra de Tramuntana** (katalonski za "Planine tramontane"; španjolski: *Sierra de Tramontana*) je planinsko gorje koje se pruža duž obale španjolskog otoka Mallorce u pravcu jugozapad-sjeveroistok, po kojemu je nazvana i istoimena županija (*[[comarca]]*) na Majorci.

Najviši vrh je Puig Major, koji je svojom visinom od 1.445 metara ujedno i najviši vrh Baleara. Najjužniji dio gorja je planina Serra de Na Burguesa.

Klima gorja Serra de Tramuntana je značajno vlažnija od ostatka otoka, sa zabilježenih do 1507&nbsp;mm padavina godišnje, u kontrastu s nekim područjima gdje je ta brojka ispod 400&nbsp;mm godišnje. Također je mnogo hladnije i nisu rijetki dani sa snježnim padavinama zimi.

Kulturni krajolik Serra de Tramuntane se nalazi na strmim liticama planinskog masiva gdje su ljudi baveći se tisućljećima poljoprivredom, u okruženju s oskudnim resursima, transformirali teren i načinili artikuliranu mrežu uređaja za gospodarenje vodama oko farmi feudalnog podrijetla. Krajolik je obilježen poljoprivrednim terasama i međusobno povezanim vještačkim vodenim putovima koji uključuju i vodenice, kao i građevine i farme izgrađene u tehnici suhogradnje. Zbog toga je kulturni krajolik Serra de Tramuntane upisan na UNESCO-v popis mjesta svjetske baštine u Europi 2011. godine.


file:SerraTramuntana2.jpg|Puig Major
file:Cúber.jpg|Vrh Puig Major s jezerima
file:Vistamar.jpg|Farma u Valldemossi
file:Cartuja1.JPG|Konvikt u Valdemossi
file:Deia 3.jpg|Deia


## Vanjske veze

* Serra de Tramuntana - UNESCO World Heritage status 2010, Cultural Landscape 
* Serra de Tramuntana - Facebook
* Serra de Tramuntana - Twitter
* Serra de Tramuntana - informacije  
* Putovi preko Serra de Tramuntana 
* Serra de Tramuntana  (kat.)
Akvedukt u Segoviji

**Akvedukt u Segoviji** je starorimski akvedukt sagrađen za rimskih careva Klaudija i Trajana (1.-2. st.); jedan od najbolje očuvanih u svijetu. On je najpoznatiji simbol Segovije i ovjekovječen je na njegovom grbu.

## Historija i odlike
Izvorno dug 18 kilometara s razlikom visine od 1&nbsp;km, danas je sačuvano oko 1.200 metara s 166 lukova na 120 pilona na dva kata, s najvećom visinom od 35, 1 m. Izvorno je u padu od 1% donosio vodu u Segoviju s izvora rijeke Acebeda, 18&nbsp;km od grada. Bio je izgrađen od 20,400 velikih granitnih blokova, bez betona. Kako je korišten sustav hvataljki za podizanje kamenja na velike visine, vidljiva su udubljenja na kamenju. Prema legendi ta udubljena se nazivaju "đavoljim stopama"

Obnovljen je u 16. st. za vladavine kralja Ferdinanda I. Aragonskog kada su postavljene skulpture u središnjim nišama gradskog dijela akvedukta.

Akvadukt i dan danas napaja grad vodom, ali su udaljeni dijelovi zamijenjeni vodovodnim cijevima. God. 1974., obilježena je 2000 obljetnica akvedukta postavljanjem komemorativne plakete, a 1985. godine upisan je na UNESCO-v popis mjesta svjetske baštine u Europi.

Od 1997. godine traje njegova opsežna obnova.


file:Vista-aerea-del-acueducto-de-Segovia.jpg|Sačuvani dio akvadukta iz zraka
file:Aqueduct of Segovia 01.jpg|Akvadukt viđen s trga *Plaza de la Artillería*
file:Acueducto1 Lou.jpg|Granitni lukovi odozdo
File:Acueducto de Segovia Espana.jpg
file:Acueducto de Segovia (detalle de zonas restauradas).jpg|Detalj obnovljenog luka


## Povezano
* Umjetnost starog Rima
* Akvedukt

## Reference

## Vanjske veze

* Club de Amigos del Acueducto ("Klub prijatelja akvedukta"). Kolekcija brojnih fotografija i modela akvedukta širom svijeta.
Jobbik

**Jobbik - Pokret za bolju Mađarsku** () je radikalna nacionalistička politička stranka desnice ili krajnje desnice u Mađarskoj. Stranka sebe opisuje kao "principijelnu, konzervativnu i radikalno patriotsku hrišćansku stranku", čija je "osnovna svrha" zaštita "mađarskih vrijednosti i interesa". S druge strane, akademici, različiti mediji i politički protivnici optužuju Jobbik za fašizam, neofašizam, neonacizam, rasizam, antisemitizam, mržnju prema Romima i homofobiju. 

Po broju poslanika u Parlamentu Mađarske i Europskom parlamentu, Jobbik je treća po snazi stranka u Mađarskoj. 

## Izvori
Branko Đerić

**Branko Đerić** (20. novembar 1948.) je bivši srpski političar i prvi predsednik Vlade Republike Srpske. Prof. dr Branko Đerić je šef Katedre ekonomskih nauka Ekonomskog fakulteta Univerziteta u Istočnom Sarajevu. Član je Senata Republike Srpske od 2009. godine.

## Biografija
Doktorirao je 1981. godine na Ekonomskom fakultetu Univerziteta u Beogradu, na temu „Osnovni problemi upravljanja faktorima razvoja u samoupravnom društvu“. Branko Đerić je bio prvi predsednik Vlade Republike Srpske, a na tom položaju je bio od 22. aprila 1992. do 20. januara 1993. godine.
Prof. dr Branko Đerić je rukovodilac postdiplomskog studija i komisije za doktorate Univerziteta u Istočnom Sarajevu. Šef je katedre za opštu i ekonomsku teoriju Ekonomskog fakulteta u Istočnom Sarajevu.

## Objavljenja djela
* Resursni potencijal privrednog rasta Republike Srpske / Branko Đerić i Novo Plakalović, Zavod za udžbenike i nastavna sredstva Republike Srpske
* Teorija i politika privrednog razvoja / Branko Đerić, Beograd, (1997.)

## Povezano
* Predsednik Vlade Republike Srpske
* Vlada Republike Srpske

## Vanjske veze
* Vlada Republike Srpske 
* Glas Srpske: Političari Republike Srpske  
* Ekonomski fakultet Univerziteta u Istočnom Sarajevu: Branko Đerić
Tenerife

**Tenerife** je španjolski otok i najveći u Kanarskom arhipelagu.

## Geografija

Taj pretežno planinski otok vulkanskog porijekla, leži nasuprot Afrike i prostire se na površini od 2,034 km².  Na otoku živi 886.033 ljudi što ga čini najgušće naseljenim kanarskim otokom. Najviši vrh otoka je Pico de Teyde (Pico de Tenerife) sa 3,718 metara.

## Privreda
Na vrlo plodnom tlu uzgajaju se banane, šećerna trska, citrusi, bademi, paradajz, duhan, vinova loza i žitarice. U stočarstvu se na otoku mogu najviše susresti ovce i koze. Razvijeno je i ribarstvo i turizam, koji danas donosi najviše novaca.

Glavni grad i ujedno najveća luka na otoku je Santa Cruz de Tenerife sa 203,692 stanovnika. Ostali veći gradovi su La Laguna, Arona, La Orotava, Puerto de la Cruz i Candelaria. Tenerife  je poznat i po  najvećoj avionskoj nesreći u historiji civilne avijacije. To se dogodilo kada se KLM-ov Boeing 747 sudario u sa Pan Americanovim-Boeingom 747.

## Reference

## Vanjske veze

* Službene stranice
Vladimir Lukić

**Vladimir Lukić** (Dabar, 1933. – Banja Luka, 2. januara 2026.) je bio srpski političar i predsednik Vlade Republike Srpske. Bio je dekan Arhitektonsko-građevinskog fakulteta. Član je Senata Republike Srpske od 2009. godine.

## Biografija
Vladimir Lukić je rođen 1933. godine u selu Dabar kod Sanskog Mosta, Kraljevina Jugoslavija. Diplomirao je geodeziju na Arhitektonsko-Građevinsko-Geodetskom Fakultetu u Zagrebu 1961. godine. Doktorirao je na Građevinskom fakultetu u Sarajevu 1990. godine. Bio je predstavnik Republike Srpske pri UNPROFOR-u u Sarajevu u periodu 1. juli 1992. - 19. decembar 1992. Vladimir Lukić je bio predsednik Vlade Republike Srpske u periodu 20. januar 1993. - 18. avgust 1994. godine. U svojstvu stručnjaka je učestvovao u pregovorima u Dejtonu 1995. godine. Od 1995. do 1996. godine je radio kao profesor na Šumarskom fakultetu u Banjaluci. Bio je jedan od osnivača i dekan Arhitektonsko-građevinskog fakulteta u Banjaluci od 1996. do 2003. godine. Bio je savjetnik u Privrednoj komori Republike Srpske, a od aprila 2008. godine je predsjednik Naučnog vijeća Instituta za građevinarstvo "IG" u Banjaluci.

Umro je u Banja Luci 2. januara 2026.

## Povezano
* Predsednik Vlade Republike Srpske
* Vlada Republike Srpske

## Vanjske veze
* Vlada Republike Srpske 
* Glas Srpske: Političari Republike Srpske  
* Biografija Vladimira Lukića
Dušan Kozić

**Dušan Kozić** (8. decembar 1958. Ljubinje, Jugoslavija) je bivši srpski političar i predsednik Vlade Republike Srpske.

## Biografija
Rođen je 8. decembra 1958. godine u Ljubinju, Jugoslavija. Do početka raspada Jugoslavija se bavio privatnim ulaganjima. Početkom 1992. je izabran u glavni odbor Srpske demokratske stranke za oblast istočne Hercegovine. Dušan Kozić je bio predsednik Vlade Republike Srpske, a na tom položaju je bio od 18. avgusta 1994. do 16. oktobra 1995. godine. Banjalučki mediji su ga optužili da je za vrijeme svog mandata 28. februara 1995. godine za 60 miliona dolara u ime Vlade Republike Srpke prodao Rafineriju nafte Brod poznatom trgovcu oružjem liberijske firme „Orbal marketing servis“. Osim optužbi u štampi, nikada nije dokazano da je ugovor o prodaji potpisan niti je Rafinerija nafte Brod prodata ovoj firmi. Dušan Kozić je jedan od osnivača i članova Upravnog odbora Društva za upravljanje investicionim fondovima „Nimako“ iz Banje Luke, koje je osnovano 2007. godine.

## Povezano
* Predsednik Vlade Republike Srpske
* Vlada Republike Srpske

## Vanjske veze
* Vlada Republike Srpske 
* Glas Srpske: Političari Republike Srpske
Gojko Kličković

**Gojko Kličković** (Donji Petrovići, opština Krupa na Uni, Jugoslavija, 25. mart 1955) je srpski političar i bivši predsednik Vlade Republike Srpske. Na redovnim lokalnim izborima održanim 2012. godine izabran je za načelnika Opštine Krupa na Uni. Na redovnim lokalnim izborima održanim 2024. godine ponovo je izabran za načelnika Opštine Krupa na Uni.

## Biografija
Rođen je 25. marta 1955. godine u Donjim Petrovićima, opština Krupa na Uni, Jugoslavija. Diplomirao je sociologiju u Sarajevu, a magistrirao je u Beogradu. Bio je član Srpske demokratske stranke od 1991. godine, i komandant Kriznog štaba opštine Krupa na Uni 1992. godine. Mr Gojko Kličković je bio predsednik Vlade Republike Srpske, a na tom položaju je bio dva puta u periodu 18. maj 1996. - 27. novembar 1996. godine, i 27. novembar 1996. - 31. januar 1998. godine. Živi u Novom Gradu.

## Reference

## Povezano
* Predsednik Vlade Republike Srpske
* Vlada Republike Srpske

## Vanjske veze
* Ko je Gojko Kličković, novi premijer Republike Srpske 25.05.1996.  
* Vlada Republike Srpske 
* Glas Srpske: Političari Republike Srpske
Mladen Ivanić

**Mladen Ivanić** (Sanski Most, FNRJ, 16. septembar 1958) je bosanski političar srpske nacionalnosti, doktor ekonomskih nauka i predsednik Partije demokratskog progresa. Bivši je predsednik Vlade Republike Srpske.

## Biografija
Rođen je 16. septembra 1958. godine u Sanskom Mostu, FNRJ. U Banjoj Luci živi od 1971. godine. Diplomirao je 1981. godine na Ekonomskom fakultetu u Banjoj Luci, a 1984. godine je magistrirao na Ekonomskom fakultetu u Beogradu. Doktorirao je na Ekonomskom fakultetu u Beogradu 1988. godine. Od 1985. godine kao asistent predaje Političku ekonomiju na Ekonomskom fakultetu u Banjoj Luci, a od 1988. do danas kao vanredni profesor. Predavao je Političku ekonomiju na Ekonomskom fakultetu u Sarajevu (od 1990. do 1992) i na Ekonomskom fakultetu u Istočnom Sarajevu (od 1992. do 1998). Osnovao je Partiju demokratskog progresa Republike Srpske 1999. godine i njen je prvi predsednik. Dr Mladen Ivanić je bio predsednik Vlade Republike Srpske, a na tom položaju je bio u periodu od 16. januara 2001. do 17. januara 2003. godine.

## Povezano
* Partija demokratskog progresa

## Vanjske veze

* Partija demokratskog progresa: Mladen Ivanić  
* Glas Srpske: Političari Republike Srpske
Željka Cvijanović

**Željka Cvijanović** (Teslić, SFR Jugoslavija, 4 mart 1967) je Bosanskohercegovačka političarka iz Republike Srpske, koja od 2013. obavlja dužnost predsjednice Vlade Republike Srpske. Prije toga je bila ministarka za ekonomske odnose i regionalnu saradnju Republike Srpske.

## Biografija
Rođena je 4 marta 1967. u Tesliću gdje je završila osnovnu i srednju školu. Visoko obrazovanje nastavlja na Filozofskom fakultetu u Sarajevu, zatim Filozofskom fakultetu Univerziteta u Banjoj Luci, i na Pravnom fakultetu Univerziteta u Banjoj Luci. Magistrirala je u oblasti diplomatsko-konzularnog prava na temu „Međunarodno-pravni položaj Evropske unije“.

Radila je kao nastavnik i profesor engleskog jezika, kao viši prevodilac, a potom i asistent u Misiji Evropske unije u BiH, kao savjetnik predsjednika Vlade za evropske integracije i saradnju sa međunarodnim organizacijama, a obavljala je i poslove šefa Kabineta predsjednika Vlade Republike Srpske i rukovodila Jedinicom za koordinaciju i evropske integracije. U proteklom skupštinskom mandatu bila je član iz reda stručnjaka Odbora za evropske integracije i regionalnu saradnju Narodne skupštine Republike Srpske.

Na položaj ministra za ekonomske odnose i regionalnu saradnju Republike Srpske izabrana je 29. decembra 2010. godine. Za premijera je izabrana 12. marta 2013.

## Porodični život
Rođena je u porodici Grabovac, od oca Slobodana i majke Ive. Udata je za Aleksandra Cvijanovića, generalnog direktora Zavoda za izgradnju Banje Luke. Majka je dvoje djece. Nastanjena je u Banjaluci.

## Povezano
* Vlada Republike Srpske

## Izvori
* Vlada Republike Srpske: mr Željka Cvijanović  

## Vanjske veze
* Radio-televizija Republike Srpske: Intervju: Željka Cvijanović, 10. 2. 2012.
Hibrid

**Hibrid** može značiti:
* hibrid (biologija), u botanici i zoologiji *hibridom* se označava sjeme ili živo biće nastalo križanjem roditelja različitih uzgojnih linija, pasmina ili vrsta.
* hibrid (molekularna biologija), U molekularnoj biologiji za spajanje jedne uzdužne polovine vrpce DNK ili RNK s drugom komplementarnom polovinom vrpce.
* Hibridni automobil, auto koji ima dva ili više izvora napajanja
Ayastefanos'taki Rus Abidesinin Yıkılışı

***Ayastefanos'taki Rus Abidesinin Yıkılışı*** () je turski kratki crno-bijeli nijemi dokumentarni film snimljen 1914. u režiji Fuata Uzkinaya. Prikazuje rušenje spomenika podignutog pred Istanbulom, odnosno na mjestu gdje su se ruske trupe zaustavile na kraju rusko-turskog rata 1878. godine i gdje je potpisan Sanstefanski mirovni sporazum. Do rušenja je došlo nedugo nakon ulaska osmanske Turske u prvi svjetski rat na strani Centralnih sila, a protiv Antante čiji je član bila Rusija. Fuat Uzkinay je u vrijeme snimanja filma služio kao rezervni oficir turske vojske, a film je premijerno prikazan u propagandne svrhe. Danas se smatra prvim ostvarenjem turske kinematografije. Do danas nisu sačuvane njegove kopije, osim nekoliko fotografija, te se smatra izgubljenim.

## Vanjske veze
* SinemaTürk sayfası 
* Na IMDb
Fuat Uzkınay

**Fuat Uzkınay** () (1888 - Istanbul, 29. mart 1956) bio je turski oficir i filmski režiser, poznat kao pionir turske kinematografije. Nakon izbijanja prvog svjetskog rata se priključio osmanskoj vojsci za koju je 1914. snimio danas izgubljeni dokumentarni film *[[Ayastefanos'taki Rus Abidesinin Yıkılışı]]* koje se smatra prvim turskim filmom. Sljedeće godine ga je Enver-paša postavio za zamjenika načelnika Centralnog filmskog odjela pri turskoj vojsci. Nakon završetka rata je otišao u Njemačku gdje se školovao. Umirovljen je 1954. godine.

## Vanjske veze
* http://www.mustafacetin.org/tr/fuat-uzkinay-hakkinda-dr-mustafa-cetin-wwwmustafacetinorg-ayastefanostaki-rus-abidesinin-yikilisiilk-turk-filmi 
* Fuat Uzkınay at IMDb
* Fuat Uzkınay at Sinema Türk
* Fuat Uzkınay at turksinemasi.com
Making a Living

(eng. ***Making a living***) je bio filmski debi za Charlesa Chaplina u svijetu nijemog filma.

## Glume

* Charlie Chaplin - varalica
* Virginia Kirtley - kćer
* Alice Davenport - majka
* Henry Lehrman - reporter
* Minta Durfee - žena
* Chester Conklin - policajac / skitnica

## Vanjske veze
*
Florence Lawrence

**Florence Lawrence** (2. januar 1886 - 28. decembar 1938) bila je kanadska glumica poznata po nastupima u nizu ranih američkih igranih filmova 1900-ih i 1910-ih, zahvaljujući kojima je stekla veliku popularnost i postala prva glumica čije je ime i lice reklamiralo filmske naslove. Zbog toga se od strane historičara često naziva prvom ženskom filmskom zvijezdom. 1920-ih se zbog posljedica ozljede povukla sa filma, a posljednje godine života provele u siromaštvu izazvanog slomom burze 1929. godine. Izvršila je samoubistvo.

## Literatura
* Menefee, David *[[Sweet Memories]]* (Menefee Publishing Inc., 2012) 
* Brown, Kelly R., *Florence Lawrence, the Biograph Girl: America's First Movie Star* (1991). .
* Dictionary of Hamilton Biography (Vol III, 1925–1939): Thomas Melville Bailey (W.L. Griffin Ltd), 1992; Pg 106–108

## Vanjske veze
* 
*
Pero Bukejlović

**Petar Bukejlović „Pero“** (9. avgust 1946, Bušletić, opština Doboj, Jugoslavija) je srpski političar i bivši predsednik Vlade Republike Srpske.

## Biografija
Rođen je 9. avgusta 1946. godine u Bušletiću kod Doboja. Diplomirao je na Mašinskom fakultetu Univerziteta u Sarajevu, a magistrirao mašinstvo u Zagrebu. Prošao je radni put od konstruktora do generalnog direktora u preduzeću „Trudbenik“ u Doboju.

Obavljao je dužnost ministra industrije i tehnologoije u Vladi Republike Srpske od 2001. do 2003. godine. Od januara 2003. godine do izbora za predsjednika Vlade Republike Srpske radio u privatnom sektoru. Na mestu predsjednika Vlade, zamijenio ga je Milorad Dodik početkom 2006. godine.

Oženjen je i otac jednog sina. Živi u Doboju.

## Povezano
* Predsednik Vlade Republike Srpske
* Vlada Republike Srpske

## Vanjske veze
* Vlada Republike Srpske  
* Glas Srpske: Političari Republike Srpske
Dragan Mikerević

**Dragan Mikerević** (Doboj, 12. februar 1955) je srpski političar i bivši predsednik Vlade Republike Srpske. Dr Dragan Mikerević je redovni profesor i prodekan za naučno istraživački rad na Ekonomskom fakultetu Univerziteta u Banjoj Luci.

## Život
Rođen je 12. februara 1955. godine u Doboju. Bio je predsednik Vlade Republike Srpske u periodu od 17. januara 2003. do 17. februara 2005. godine. Deset godina je do juna 2009. godine bio član Partije demokratskog progresa, a nakon toga je postao nezavisni poslanik u Narodnoj skupštini Republike Srpske. Predsednik je Upravnog odbora Saveza računovođa i revizora Republike Srpske. Oženjen je suprugom Vojkom, ima sinove Dejana i Jovicu i živi u Banjoj Luci.

## Reference

## Povezano
* Predsednik Vlade Republike Srpske
* Vlada Republike Srpske

## Vanjske veze
* Ekonomski fakultet Univerziteta u Banjaluci  
* Vlada Republike Srpske 
* Glas Srpske: Političari Republike Srpske
The Life of General Villa

***The Life of General Villa*** () je američki crno-bijeli nijemi ratno-biografski igrano-dokumentarni film snimljen 1914. godine u režiji Christyja Cabbannea. Snimljen je u Meksiku za vrijeme revolucije i posvećen je životu meksičkog revolucionarnog vođe Pancha Ville, čiji lik u mladim danima tumači Raoul Walsh, dok se sam Villa pojavljuje u scenama koji prikazuju njegovu zamišljenu budućnost predsjednika Meksika. Villa je snimanje američkim sineastima omogućio zahvaljujući ugovoru kojim mu je obećano 25.000 US$ i 50 % od prihoda filma; filmaši su zauzvrat dobili nesmetani pristup na bojištu ua dnevne scene kao i Villine vojnike kao besplatne statiste. Film je sadržavao autentične scene borbi, ali su snimljena i masovna pogubljenja i sakaćenja leševa. Usprkos tome, *The Life of General Villa* je doživio ogroman komercijalni uspjeh. Njegove kopije, međutim, nisu sačuvane, te se, osim nekoliko u montaži odbačenih snimaka, smatra izgubljenim.

Snimanje filma je 2003. postalo predmetom televizijskog filma *[[And Starring Pancho Villa as Himself]]* gdje je Villu tumačio Antonio Banderas.

## Vanjske veze
*